LAASTE OPGEDATEER: 2013-06-19, 09:59
Multimedia > Nuus in Fotos Previous image
Onlustepolisie neem stelling in tydens 'n betoging in Sao Paulo, Brasilië. Die ergste betogings in 20 jaar het die laaste paar dae groot ontwrigting in verskeie Brasiliaanse stede veroorsaak. (Daniel Guimaraens, AFP)
Entoesiaste toets nuwe videospeletjies van Nintendo by die Electronic Entertainment Expo in Los Angeles. Duisende mense sal dié ekspo, wat fokus op die jongste videospeletjies, besoek. (Kevork Djansezian, Getty Images, AFP)
Die sangeres Madonna woon die bekendstelling by van haar nuwe DVD Madonna: The MDNA Tour, in New York. (Dimitrios Kambouris, Getty Images, AFP)
Reddingswerkers help mense na veiligheid ná hulle deur vloedwaters naby Govindghat, in Indië se Chamoli-distrik, vasgekeer was. (AFP)
Lede van die Social Care-sentrum in Soweto bid buite die hospitaal in Pretoria waar oudpres. Nelson Mandela tans behandel word vir 'n longinfeksie. Madiba se eksvrou, Winnie Madikizela-Mandela, en sy dogters Zindzi en Makaziwe, het weer tyd by die 94-jarige voormalige staatshoof deurgebring. (Alexander Joe, AFP)
'n Student braai op 'n straat naby Sao Paulo se stadsaal. Die Brasiliaanse president, Dilma Rousseff, het Dinsdag gesê hy sal luister na die eise van die jeugdiges wat die afgelope paar dae vir die ergste betogings in die land in die laaste 20 jaar verantwoordelik was. Die betogers het die regering gekritiseer oor besteding en stygende lewenskoste. (Miguel Schincariol, AFP)
'n Verbyganger neem 'n foto van 'n muur in Rio de Janeiro, Brasilië, wat deur betogers met spuitverf bygekom is. Die polisie het vroeër traangas gebruik om betogers uitmekaar te jaag wat ontevrede is met die regering se besteding op sportbyeenkomste soos die Sokker-wêreldbekertoernooi. (Nelson Almeida, AFP)
Pres. Barack Obama van die VSA en David Cameron, premier van Brittanje, loop en gesels op die tweede dag van die G8-beraad naby Enniskillen in Noord-Ierland. (Ben Stansall, AFP)
Betogers in Medan, Indonesië vaar die strate in oor 'n verhoging in die petrolprys. (Binsar Bakkara, AP)
Angela Merkel van Duitsland (rug na kamera), die Russiese president, Vladimir Putin (links), die Britse premier, David Cameron (middel) en die Amerikaanse president, Barack Obama (regs), neem deel aan 'n werksessie tydens die G8-beraad in Enniskillen, Noord-Ierland. (Yves Herman, AP)
Die Jong Bokkies se Handré Pollard sal in die nr.12-trui teen Wallis uitdraf in die halfeindronde van die Junior Wêreldkampioenskappe in Frankryk. (Foto24)
Die wêreld se grootste sonkrag-aangedrewe boot, die MS Tûranor PlanetSolar, kom in New York aan. Die boot neem tans deel aan 'n program om data oor klimaatsverandering in te samel. (Don Emmert, AFP)
Die akteur Forest Whitaker woon die première van die rolprent Fruitvale Station by die Los Angeles-rolprentfees by. Whitaker is die vervaardiger van die rolprent, wat die verhaal vertel van die skietdood van 'n jong man by 'n treinstasie in Oakland in 2009. (Angela Weiss, Getty Images, AFP)
Betogers drom saam in 'n straat in Sao Paulo, Brasilië. Duisende mense oor die land heen het deelgeneem aan aksies om protes aan te teken teen die besteding van miljarde dollars op die Konfederasiebeker-toernooi en die komende Wêreldbekertoernooi. (Miguel Schincariol, AFP)
Die voormalige eerste gekeurde Roger Federer met sy wentrofee nadat hy die Gerry Webber-toernooi in Halle, Duitsland gewen het. Federer het die Rus Mikhail Youzhny met 6-7 (5/7), 6-3, 6-4 in die eindstryd geklop. (Carmen Jaspersen, AFP) Zenani Mandela-Dlamini, dogter van oudpres. Nelson Mandela, neem briewe, boodskappe met goeie wense, blomme en vlae wat buite die hospitaal in Pretoria ophoop waar Mandela tans behandeling ontvang. (Alexander Joe, AFP)
Die tweede gekeurde Andy Murray spog met sy wentrofee by die Queens-klub in Londen. Murray het dié grasbaan-toernooi vir die derde keer gewen toe hy die verdedigende kampioen Marin Cilic met 5-7, 7-5, 6-3 in die eindstryd geklop het. (Adrian Dennis, AFP)
'n Student betoog in Sao Paulo, Brasilië oor die miljarde dollars wat dié land se regering spandeer het op die Konfederasiebeker-toernooi en die komende Wêreldbekertoernooi. Tienduisende mense in 'n paar stede het aan die betoging deelgeneem. (Miguel Schincariol, AFP)
Barack Obama, die Amerikaanse president, lewer 'n toespraak in Belfast, Noord-Ierland, waar die G8-beraad Maandag en Dinsdag plaasvind. (Jewel Samad, AFP)
Melinda Bam, voormalige Mej. Suid-Afrika, is as die plaaslike tydskrif FHM se sexyste vrou ter wêreld aangewys. (Jaco Marais, Foto24)
Engeland se Justin Rose het in die Amerikaanse Ope-toernooi op die Merion-baan in Ardmore, Pennsilvanië geseëvier ná 'n bestendige laaste ronde van spel. Dit is sy eerste major-gholftitel. (Andrew Redington, Getty Images, AFP)
Onlustepolisie probeer 'n groep betogers onder beheer hou tydens 'n protesoptog oor grondregte in Phnom Penh, Mianmar. (Tang Chhin Sothy, AFP)
Die geestelike leier van Tibet, die Dalai Lama, loop na 'n kerk in Sydney, waar hy 'n ete saam met hawelose en minderbevoorregte mense gaan geniet. Die Dalai Lama is op 'n tien dae lange besoek aan Australië. (Saeed Khan, AFP)
'n Turkse betoger hou sy hand oor sy maag nadat 'n rubberkoeël hom getref het. Istanboel se onlustepolisie het wéér op oproeriges toegeslaan om hulle uiteen te jaag. Dit volg nadat betogers die premier, Recep Tayyip Erdogan, se ultimatum om hul besetting van 'n parkie stop te sit, geïgnoreer het. (AFP)
Die Skot Tommy Seymour pak Suid-Afrika se senter, JJ Engelbrecht, in die naweek se kragmeting wat ons manne skrik op die lyf gejaag het. Die Bokke het met 'n telling van 30-17 gewen nadat hul teenstanders teen rustyd met 10-6 voorgeloop het. (Christiaan Kotze, Foto24)
Die televisiester Kim Kardashian het die naweek die lewe aan haar eerste kind geskenk. Klein Kardashian, wie se naam nog nie bekendgemaak is nie, is volgens berigte vyf weke te vroeg gebore. (Alberto Pizolli, AFP-argieffoto) Klik op klein foto bo om groter prentjie te sien.